Aalborg Stiftstidende, 1843-03-23
Aalborgsiden kan kun af Hjertet ønske Vestsiden den bedst mulige Benyttelse af sine Naturhjælpemidler, og her saa meget mere, da enhver oversøisk Forbindelse fra Vestsiden ved Hjælp af Fjordfarten vil komme Østsiden til lige Nytte. Paa samme Maade vil det ogsaa kun være i Vestsidens Jnteresse at befordre en livlig Forbindelse mod Østen, der atter ved Hjælp af Fjordfarten bliver Vestlandets Fordeel, og den ene Haand vil saaledes med al mulig Deeltagelighed ogsaa her kunne vaske den anden. At denne Anskuelse ogsaa i Vestlandet er tilstede, har allerede viist sig ved den ikke liden Jnteresse, Anskaffelsen af "Jris" til Østfarten paa Kjøbenhavn og Kiel der mødte og ikke mindre vil vistnok ogsaa Østlandet, naar den Tids Fylde kommer, række virksom Haand til en vestlig Farts Etablering. Vor Tid er, i Alt hvad Communicationsvæsenet betræffer, skreden langt ud over selv de dristigste Forventninger, saaledes at det vist heller ikke vil være at foregribe den, naar vi allerede nu dvæle ved en større og betydningsfuldere Damp-Communication som den indre Liimfjordsfarts nærmeste Efterfølger. Det Dampskib, som hertil skulde udfordres, maatte vel have sit Udgangspunct fra Lemvig og derfra correspondere med Liimfjordsfarten og Østfarten paa Kjøbenhavn. Det vilde saaledes blive et Communications- og Transportmiddel for Reisende, Gods, Kreaturer osv. samt for Brevforbindelsen imellem England og Jylland, England og Kjøbenhavn og England og Østersøen. Et saadant Dampskib kunde da maaskee tillige danne en Forbindelse mellem Vestsiden og Christiansand. At i hvert Tilfælde en Communication imellem England og Danmark og derfra videre vil blive meget benyttet, er vistnok temmelig utvivlsomt. Tiden faaer nu nærmere og bedre at oplyse, om vor Anskuelse er baseret paa rigtige Forudsætninger eller ikke. Til vor Beretning om Generalforsamlingen i Thisted, have vi endnu at føie, at der ved Samme blev antaget Statuter for Actieselskabet, der, saasnart Foretagendet er realiseret, ville blive trykte og omdeelte til Actionairerne. De væsentligste Puncter i Samme ere: Actierne ere paa 30 Rbd. hver og deres Tal bestemmes efter Dampskibets eventuelle Jndkjøbspriis. Selskabet tepræsenteres ved en ledende Committee, der ligesom hidtil vedbliver at bestaae af 2 Medlemmer fra Thisted, 2 fra Nykjøbing, 2 fra Aalborg og 1 frit Valgt samt Suppleanter, og af hvilke ved hvert Aars October Generalforsamling finder Nyvalg Sted, dog saaledes, at kun 4 af Gangen afgaae. Hvert Aars October finder i Thisted, Generalforsamling Sted, ved hvilken Rapport aflægges til Actionairerne og Disposition over det eventuelle Udbytte tages. Extraordinaire Generalforsamlinger kunne, paa Forlangende af et vist Antal Actionairer, afholdes. Committeen, der er bemyndiget til et Dampskibs Jndkjøb, kan ogsaa paa en Tid leie et Dampskib, om den maatte finde saadant hensigtsmæssigt. Den bestemmer Dampskibets Router, der ogsaa kunne bringes under Spørgsmaal ved hvert Aars Octobers Generalforsamling. Committeen anordner endvidere alt Øvrigt, der ikke henhører under Generalforsamlingens Afgjørelse, engagerer Dampskibets Fører og øvrige Mandskab samt Spediteurer og Casserere paa de forskjellige Stationer, hvilke hver Maaned have at indsende Regnskabs-Extract og de contante Beholdninger til Committeens Formand osv. Fra Holstebro skal i denne Tid afskibes en Ladning fede Stude til England.